
తెలుగులో టాప్ ఫైట్ మాస్టర్లు ఎవరంటే ఎవరైనా ఠక్కున చెప్పే పేరు.. రామ్ లక్ష్మణ్! అందరు అగ్ర కథానాయకులతోనూ పని చేసిన ఘనత వారి సొంతం. గడచిన పదేళ్లలో ఐదు నంది అవార్డులు వాళ్లవే. అంతటి పేరు సంపాదించుకున్న ఆ సోదరులు ఇటీవల చిరంజీవి 150వ సినిమా ‘ఖైదీ నంబర్ 150’, బాలకృష్ణ 100వ సినిమా ‘గౌతమిపుత్ర శాతకర్ణి’ చిత్రాలకు యాక్షన్ డైరెక్టర్లుగా పనిచేసి అందరి అభిమానాన్నీ పొందారు. ముఖ్యంగా ‘శాతకర్ణి’ చిత్రం మూడు యుద్ధ సన్నివేశాల చుట్టూ నడుస్తుంది. వాటిని రామ్ లక్ష్మణ్ తీర్చిదిద్దిన విధానానికి అంతా ‘శభాష్’ అని మెచ్చుకున్నారు. నిజానికి ‘శాతకర్ణి’ సినిమా షూటింగ్ టాకీ సీన్లతో కాకుండా యాక్షన్ సీన్లతోటే మొదలైంది. తొలి షెడ్యూల్ను మొరాకోలో నిర్వహించారు. కథానాయకుడు బాలకృష్ణ, ప్రతినాయకుడు కబీర్ బేడి నటించిన ఆ యాక్షన్ ఎపిసోడ్ సినిమాలో ఇంటర్వెల్ సమయంలో వస్తుంది. ఆ సన్నివేశాల గురించి రామ్ లక్ష్మణ్ మాట్లాడుతూ ‘‘మొరాకోలో షూటింగ్కు అసిస్టెంట్ డైరెక్టర్లను వెంటబెట్టుకొని ఐదు రోజుల ముందుగానే అక్కడకు వెళ్లాం. అక్కడ ఏదో ఇంగ్లీష్ సినిమా కోసం కోట సెట్ వేశారు. ఆ సినిమా ఎప్పుడో తీసినా సెట్ మాత్రం అలాగే ఉంచారు. కోటపైకి గుర్రాలు ఎలా ఎక్కాలి, ఎలా దిగాలి.. అని మేం డిజైన్ చేసుకున్నామో, సరిగ్గా అలాగే రెడీమేడ్గా ఆ కోట ఉండటం చూసి ఆశ్చర్యపోయాం. అక్కడ అంతా విదేశీయులే. మాకు వాళ్ల భాషే కాదు, ఇంగ్లీష్ కూడా బొత్తిగా రాదు. వాళ్ల బాడీ లాంగ్వేజ్ తెలీదు. మొరాకోలో గాలి దుమారం బాగా ఎక్కువ. ఎంత ఎక్కువంటే.. కళ్లు తెరిస్తే ఇసుక, దుమ్ము కళ్లలోకి వెళ్లిపోతుంటాయి. ఆ బాధ పడలేక కళ్లజోళ్లు పెట్టుకొని పనిచేశాం. 300 మంది ఆర్టిస్టుల కాంబినేషన్తో ఆ సన్నివేశాలు తియ్యాలి. చాలా భయమేసింది. మాకు సీజీ వర్క్ మిద అంత గ్రిప్ లేదు. ఇచ్చిన టైం కూడా తక్కువే. పెద్దపులి కల్లోకి వచ్చినట్లు తెల్లవారు ఝాము నాలుగింటికి ఆ సినిమాకి చేయాల్సిన ఫైట్లు కల్లోకి వచ్చేవి. ఇన్ని ప్రతికూలతల మధ్య ఆ సీన్లు చేశాం. ఆరింటికల్లా షూటింగ్కు సిద్ధం కావాలని మేం హోటల్లో కాకుండా ఆ సెట్లోనే పడుకొనేవాళ్లం. బాలకృష్ణగారి సహకారం, ఆయన ఎనర్జీతో తక్కువ టైంలోనే ఆ యాక్షన్ సీన్లు చేశాం. అదివరకు ఎన్ని సినిమాలకు పనిచేసినా, ఎంత క్లిష్టమైన ఫైట్లు చేసినా, ‘శాతకర్ణి’ సినిమాకు పనిచేసినప్పుడే నిజమైన కష్టమంటే ఏమిటో తెలిసొచ్చింది. ఏదేమైనా సినిమా విడుదలయ్యాక ఫైట్లకు మంచి పేరు రావడంతో ఆ కష్టమంతా పోయి, చాలా ఆనందం వేసింది. మాకింత పేరొచ్చిందంటే మమ్మల్ని నమ్మి ఆ అవకాశాన్నిచ్చిన డైరెక్టర్ క్రిష్, ఆ ఫైట్లను అంత బాగా చేసిన బాలకృష్ణగారే కారణం’’ అని తెలిపారు

telugulo tap fiet masterlu evarante evaraina takkuna cheppe paeru.. ram lakshman! andaru agra kathaanaayakulathoonuu pani chesina ghanata vaari sontam. gadachina padellalo aidu nandi avaardulu vallave. antati paeru sampaadinchukunna aa sodarulu iteevala chiranjeevi 150va sinima ‘khaidi nambar 150’, balakrishna 100va sinima ‘goutamiputra saatakarni’ chitraalaku action directorluga panichesi andari abhimaanaannii pondaaru. mukhyamgaa ‘saatakarni’ chitram moodu yuddha sannivesaala chuttu nadustundi. vaatini ram lakshman teerchididdina vidhaanaaniki antaa ‘sabhash’ ani mechukunnaru. nijaaniki ‘saatakarni’ sinima shooting taakii seenlatho kakunda action seenlathote modalaindi. toli shedyulnu moracolo nirvahinchaaru. kathaanaayakudu balakrishna, pratinaayakudu kabir bedi natinchina aa action episod cinemalo intervel samayamlo vastundi. aa sannivesaala gurinchi ram lakshman maatlaadutuu ‘‘moracolo shootingku assistent directorlanu ventabettukoni aidu rojula mundugaane akkadaku vellaam. akkada edho ingleesh sinima kosam kota sett vaesaaru. aa sinima eppudo teesinaa sett maatram alaage unchaaru. kotapaiki gurraalu ela ekkaali, ela digaali.. ani mem dizine chesukunnamo, sarigga alaage redemadega aa kota undatam chusi aascharyapoyam. akkada antaa videsheeyule. maaku vaalla bhashe kaadu, ingleesh kuudaa bottigaa raadu. vaalla bady langwage teleedu. moracolo gaali dumaram baga ekkuva. entha ekkuvante.. kallu teriste isuka, dummu kallaloki vellipotuntaayi. aa baadha padaleka kallajollu pettukoni panichesam. 300 mandi aartistula combinationto aa sannivesaalu tiyyaali. chala bhayamesindi. maaku cg work mida anta grip ledu. ichina taim kuudaa takkuve. peddapuli kalloki vachinatlu tellavaaru jhaamu naalugintiki aa sinimaki cheyalsina faitlu kalloki vachevi. inni pratikuulatala madhya aa seenlu chesham. arinticalla shootingku siddham kaavaalani mem hotallo kakunda aa setlone padukonevallam. balakrishnagari sahakaaram, aayana enarjeetho takkuva taimlone aa action seenlu chesham. adivaraku enni sinimaalaku panichesina, entha klishtamaina faitlu chesina, ‘saatakarni’ sinimaaku panichesinappude nijamaina kashtamante emito telisochindi. edemaina sinima vidudalayyaaka faitlaku manchi paeru raavadamtho aa kashtamanta poyi, chala aanandam vesindi. maakinta perochindante mammalni nammi aa avakaasaannichchina director crish, aa faitlanu anta baga chesina balakrishnagare kaaranam’’ ani telipaaru